Avem o avalanșă de promisiuni electorale nesustenabile bugetar, avertizează antreprenorii. Cine va suporta costurile?
Fundația Romanian Business Leaders atrage atenția asupra lipsei de sustenabilitate financiară a promisiunilor electorale, în contextul prezentării planului de reducere a deficitului bugetar pe care Guvernul și l-a asumat în fața Comisiei Europene. „Suntem real îngrijorați cu privire la costul care se va răsfrânge în final asupra mediului economic”, transmite RBL joi.